open-index/open-wikipedia-markdown huggingface dataset:
תבערה (אתר מקראי)

**תבערה** הוא אתר מקראי, סמוך להר סיני, בו שהו עם ישראל בעת התרחשות חטא המתאוננים ועונשו. המקום נזכר בשני מקומות בתורה. שמו נגזר מהאש שבערה ופגעה בעם שבקצה המחנה כעונש על תלונה של עם ישראל על ה' (במהותה לא נתבארה במפורש בכתוב). על פי פשט הפסוקים, ולדעת פרשנים רבים, תבערה הוא מקום שונה מקברות התאווה, המוזכר בתורה בסמוך לסיפור חטא המתאוננים, כחלק מחטא המתאווים. אולם יש הרואים בשני שמות אלו תיאורים שונים לאותו המקום, שכל אחד מהם מתאר את אותו המאורע משתי זוויות ראייה שונות.

## חטא המתאוננים

על פי המסופר בפרשת בהעלותך שבספר במדבר, לאחר שעזבו עם ישראל את הר סיני ונדדו שלושה ימים במדבר בחיפוש אחר מקום מנוחה, החלו עם ישראל להתאונן על מצבם. פשר ההתאוננות לא התבאר בכתוב, וניתנו לה כמה הסברים בפרשנים, כאשר ההסבר הרווח הוא שההתאוננות הייתה על טורח הדרך, שהחלו ללכת בה לאחר כמעט שנה של חנייה במקום אחד: . לנוכח כפיות הטובה של העם כעס עליהם ה' והענישם באש שפרצה בקצה המחנה וכילתה בעם ישראל. בראותם זאת נזעקו העם והתחננו אל משה שיתפלל אל ה' שהאש תשקע. משה נעתר לבקשתם, התפלל אל ה', ואכן האש כבתה. בעקבות מאורע זה קרא משה את שם המקום 'תבערה'  .

## תבערה וקברות התאווה
על פי פשט הפסוקים, וכך פירשו פרשנים רבים, 'תבערה' הוא מקום שונה מקברות התאווה שבו אירע חטא המתאווים, וכמבואר בנאום התוכחה של משה בספר דברים: . לפרשנות זו, הסיבה ש'תבערה' לא נזכרה במסעות עם ישראל במדבר, המנויים בפרשת מסעי, היא משום ש'תבערה' זה לא מקום מסוים שבו חנו עם ישראל, אלא אזור שבו עבר העם בדרכו מהר סיני לקברות התאווה. אמנם לדעת כמה פרשנים המסופר בתחילת פרק י"א בספר במדבר (חטא המתאוננים) הוא למעשה פתיח מקוצר לחטא המסופר בהמשך הפרק (חטא המתאווים), ואזי לפי זה 'תבערה' ו'קברות התאווה' זהו למעשה אותו מקום, ולכן הוא לא מופיע ברשימת המסעות כמסע בפני עצמו.

## הערות שוליים

קטגוריה:נדודי בני ישראל במדבר: אתרים
קטגוריה:ספר במדבר
שיר של אש ושל קרח – דמויות

שיר של אש ושל קרח, סדרת ספרי הפנטזיה האפית מאת ג'ורג' ר. ר. מרטין, כוללת מספר עצום של דמויות. הסדרה עוקבת אחר שלושה קווי עלילה השזורים זה בזה: מלחמות ירושה לשליטה על כס המלוכה וסטרוז בין מספר בתי אצולה; האיום הגובר של ההלכים הלבנים העל-אנושיים שמעבר לגבול הצפוני של וסטרוז; השאיפה של דאינריז טארגאריין, היורשת הגולה של השושלת הקודמת בשלטון.

כל פרק מוקדש לנקודת מבט של דמות מסוימת, המסופרת בגוף שלישי. מספר הדמויות גדל מתשע ב"משחקי הכס" (1996), ל-18 ב"ריקוד עם דרקונים" (2011).

## דמויות הבתים הגדולים

## דמויות נוספות

## קישורים חיצוניים

* 

## הערות שוליים

*
קטגוריה:רשימות של דמויות טלוויזיוניות
קטגוריה:רשימות של דמויות ספרותיות
סוריה (טיל)

**סוריה **(בהינדי: **सूर्या प्रक्षेपास्त्र**, באנגלית: **Surya**) הוא טיל בליסטי בין יבשתי מתקדם הנמצא, על פי הערכות, בפיתוח על ידי ה-DRDO, בהודו. מרבית מפרטי הטיל ויכולותיו אינן ידועות עקב חשאיות גבוהה בכל הנוגע לתוכנית.

## מפרט משוער
* שיגור: קרקעי, תת-ימי (באזורים אסטרטגיים מסוימים) מצוללת - ההיבט החשוב ביותר אשר עשוי לתת מעל 10,000 ק"מ טווח אפקטיבי
* אורך: 40.00 מ'
* קוטר: 1.1 מ'
* משקל שיגור: 55 טון
* הנעה: שלב ראשון/שני מוצק, השלישי נוזלי.
* ראש הנפץ יכולות: 3-10 ראשי נפץ גרעיניים. 250-750 קילוטון לרש"ק בודד.

## ראו גם
* PSLV
* RSM-56, בולבה

קטגוריה:טילים בליסטיים הודיים
קטגוריה:טילים בעלי יכולת MIRV
קטגוריה:DRDO
קטגוריה:מוצרים עתידיים: אמצעי לחימה
קטגוריה:תוכנית הגרעין של הודו
רשימת התרופות החיוניות של ארגון הבריאות העולמי

**רשימת התרופות החיוניות של ארגון הבריאות העולמי** (באנגלית: **WHO Model List of Essential Medicines**) היא רשימה שמפורסמת על ידי ארגון הבריאות העולמי (WHO) המכילה את התרופות הנחשבות כיעילות ביותר והבטיחותיות ביותר עבור מערכת הבריאות. הרשימה משמשת לעיתים קרובות כדי לעזור למדינות לפתח רשימת תרופות חיוניות מקומית משלהן.

הרשימה מחולקת לתרופות ליבה ותרופות משלימות. תרופות הליבה נחשבות לבעלות יחס העלות-תועלת הטוב ביותר לפתרון בעיות בריאותיות מרכזיות, והשימוש בהן אינו מצריך משאבים נוספים ממערכת הבריאות. התרופות המשלימות דורשות תשתיות נוספות כגון ספקי שירותי בריאות ייחודיים או ציון אבחון או שהן בעלות יחס עלות-תועלת נמוך יותר. כ-25% מהתרופות נמצאות ברשימה המשלימה. חלק מהתרופות מופיעות גם ברשימת הליבה וגם ברשימה המשלימה, בקטגוריות שונות. אף שרוב התרופות ברשימה הן תרופות גנריות, תרופה שעדיין רשומה כפטנט יכולה להיכנס אף היא לרשימה.

הרשימה הראשונה פורסמה בשנת 1977 וכללה 212 תרופות. ארגון הבריאות העולמי מעדכן את הרשימה מדי שנתיים. המהדורה ה-20 פורסמה בשנת 2017, והיא מכילה 433 תרופות.

## תרופות הרדמה וחמצן
[ממוזער|[קטמין]]
[ממוזער|[לידוקאין]]

### תרופות להרדמה כללית וחמצן
#### תרופות ליבה
* הלותן
* איזופלורן
* חמצן דו-חנקני
* חמצן
* קטמין
* פרופופול

### תרופות להרדמה מקומית
#### תרופות ליבה
* בופיבקאין
* לידוקאין
* לידוקאין בשילוב עם אפינפרין

#### תרופות משלימות
* אפדרין

### תרופות טרום-ניתוחיות ותרופות להרדמה קצרת-טווח
#### תרופות ליבה
* אטרופין
* מידאזולאם
* מורפין

## תרופות לטיפול בכאב ולטיפול פליאטיבי
[ממוזער|[פרצטמול]]
[ממוזער|[קודאין]]
[ממוזער|[דיאזפאם]]

### תרופות נוגדות-דלקת שאינן סטרואידים
#### תרופות ליבה
* אספירין
* איבופרופן
* פרצטמול

### משככי כאבים אופיאדיים
#### תרופות ליבה
* קודאין
* פנטניל
* מורפין

#### תרופות משלימות
* מתאדון

### תרופות לתסמינים נפוצים אחרים בטיפול פליאטיבי
#### תרופות ליבה
* אמיטריפטילין
* ציקליזין
* דקסמטזון
* דיאזפאם
* דוקוסט סודיום
* פלואוקסטין
* הלופרידול
* היוסין בוטילברומיד
* היוסין הידרוברומיד
* לקטולוז
* לופירמיד
* מטוקלופראמיד
* מידאזולאם
* אונדנסטרון
* סנה

## תרופות אנטי-אלרגיות ותרופות לטיפול באנפילקסיס
[ממוזער|[אפינפרין]]

#### תרופות ליבה
* דקסמטזון
* אפינפרין
* הידרוקורטיזון
* לורטאדין
* פרדניזולון

## נוגדנים וחומרים נוספים המשמשים לטיפול בהרעלות
[ממוזער|[נלוקסון]]
[ממוזער|[אטרופין]]

#### תרופות ליבה
* פחם פעיל
* אצטיל ציסטאין
* אטרופין
* קלציום גלוקונט
* מתילן כחול
* נלוקסון
* פניצילאמין
* כחול פרוסי
* סודיום ניטריט
* סודיום תיוסולפט

#### תרופות משלימות
* דפרוקסמין
* דימרקפרול
* פומפיזול
* סודיום קלציום
* חומצה דימרקפטו-סוקסינית

## תרופות נוגדות-פרכוס
[ממוזער|[קארבאמזפין]]

#### תרופות ליבה
* קארבאמזפין
* דיאזפאם
* למוטריג'ין
* לוראזפאם
* מגנזיום סולפט
* מידאזולאם
* פנוברביטל
* פניטואין
* חומצה ולפרואית

#### תרופות משלימות
* אתוסוקסימיד

## קישורים חיצוניים

* 

## הערות שוליים

*
קרייג טימברלייק

**קרייג ק. טימברלייק** (באנגלית: ** Craig Q. Timberlake**) הוא קצין בדימוס בדרגת מייג'ור גנרל בחיל הנחתים של ארצות הברית.
## ביוגרפיה
טימברלייק, בנם של אלבון ומאודי, איבד את הוריו בגיל צעיר וגדל עם סבתו ודודתו. יש לו שני אחים ואחות, המשרתת בחיל הנחתים של ארצות הברית בדרגת סמל ראשי.

במאי 1977 התגייס לחיל הנחתים והתקדם עד דרגת סמל ראשון. הוא יצא לקורס קצינים וסיים תואר ראשון בקולג' מרי וושינגטון ב-1989.

שימש מפקד פלוגה רובאית, סגן מפקד פלוגה ומפקד פלוגה בגדוד השני של רגימנט הנחתים השישי. שימש מפקד מחלקה ומפקד פלוגה בקורס קצינים של הנחתים. פיקד על פלוגה ושימש קצין מבצעים בגדוד הראשון של יחידת המשלוח ה-15. שימש קצין מבצעים של רגימנט בדיוויזיית הנחתים הראשונה ומדריך בגדוד השלישי של רגימנט הנחתים ה-23. פיקד על גדוד הכשרות של הנחתים בבסיס פריס איילנד. בנוסף שימש כראש מדור באגף כוח האדם והמילואים של הנחתים, קצין תכנון לאזור דרום-מזרח אסיה, ועוזר קצין תכנון בפיקוד האוקיינוס השקט.

בפברואר 2011 מונה למפקד חטיבת המשלוח השלישית של הנחתים וסגן מפקד כוח המשלוח השלישי של חיל הנחתים. חודש לאחר כניסתו לתפקיד הוביל את החטיבה במאמצי הסיוע לנפגעי רעידת האדמה והצונמי בסנדאי, בספטמבר אותה שנה קודם לדרגת בריגדיר גנרל. כיוני 2013 מונה לסגן מפקד אזור צפון של כוח הסיוע הביטחוני הבינלאומי באפגניסטן. בתפקידו הבא שימש ראש מחלקת ניהול כוח אדם במטה החיל הנחתים וב-2015 קודם לדרגת מייג'ור גנרל.

בינואר 2017 מונה למפקד דיוויזיית הנחתים השלישית ושירת בתפקיד עד יוני 2018.

טימברלייק בוגר המכללה לפיקוד ומטה של הנחתים, מכללת המלחמה של הצי ובעל תואר שני מהאוניברסיטה לביטחון לאומי.

## קישורים חיצוניים
*ביוגרפיה באתר חיל הנחתים

## הערות שוליים

קטגוריה:גנרלים בחיל הנחתים של ארצות הברית
קטגוריה:אמריקאים מעוטרי אות לגיון ההצטיינות
קטגוריה:מפקדי דיוויזיית הנחתים השלישית
קטגוריה:בוגרי האוניברסיטה לביטחון לאומי
Paradinha

**Paradinha** (בעברית: **פרדיניה**) הוא סינגל שהוקלט על ידי הזמרת הברזילאית אניטה. הסינגל יצא לאור ב-31 במאי 2017 בעולם, וב-1 ביוני 2017, בברזיל תחת חסותם של האחים וורנר. את השיר כתבה אניטה עם אומברטו טאוורס וג'פרסון ג'וניור.

השיר זכה להצלחה רבה בעיקר בברזיל, והצליח להיכנס למצעדים רבים כאשר בשיאו הגיע למקום ה-3 במצעד הברזילאי הרשמי.

לשיר יצא ווידאו קליפ מצליח אשר ביומו הראשון ביוטיוב צבר למעלה מ-6 מיליון צפיות.

## וידאו קליפ
הווידאו קליפ המלא של השיר צולם ב-24 במאי 2017 בניו יורק. הווידאו קליפ צולם על ידי ברונו אילוגטי, בהדרכתה של ג'ובאני ביאנקו, שגם שיתפה פעולה עם אניטה בווידאו קליפים לשיריה; "Bang" ,"Essa Mina é Louca", ו-"Cravo e Canela". באותו יום שצולם הווידאו קליפ הודלפו תמונות רבות וכולן הועלו לרשתות החברתיות. בווידאו קליפ הופיעו דוגמנים רבים, ביניהם לאיס ריבריו שכיכב בויקטוריה'ס סיקרט. התלבושות של המופיעים בווידאו קליפ נוצרו ועוצבו על ידי יועצת האופנה האמריקאית פטי וילסון, שעיצבה תלבושות לזמרים בינלאומיים רבים אחרים.

בווידאו קליפ ניתן לראות את אניטה לבושה בשלל בגדים, ותסרוקות שונות. לאורך כל הקליפ המקומות בהם אניטה רוקדת וזזה מתחלפים במהירות. חלק מהמקומות צולמו במכבסות, מסעדות, מרכזי קניות וכולי. הווידאו קליפ זכה להצלחה עולמית ונכון לספטמבר 2017, מונה הצפיות שלו עולה על למעלה מ-150 מיליון צפיות, מה שהופך אותו לשישי הנצפה ביותר של אניטה.

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירי אניטה
קטגוריה:שירים בפורטוגזית
קטגוריה:שירים שנכתבו על ידי אניטה
שרל'ה (ריקוד)

[ממוזער|שמאל|250px|שרל'ה בקיבוץ [יגור]]
[ממוזער|שמאל|250px|ריקוד השרל'ה במסיבת כלולות בקיבוץ [אילון, 1971. על הבמה - הורי החתן וחבריהם בלבוש מזרח-אירופי אופייני.]]
ריקוד ה**שֶׁר** (מיידיש: **שער** – מספריים), הנקרא גם **שֶׁרֶלֶ'ה** (**שערעלע**), הוא ריקוד יהודי מזרח-אירופי בסגנון הכליזמר.

הריקוד נכתב במשקל ארבעה רבעים ומיועד לריבוע של ארבעה זוגות מחוללים, בדומה לקוודריל. הזוגות מתקרבים ומתרחקים, מתחלפים במקומות, מבקרים זה את זה, מסתובבים במעגלים ומפזזים בשורות. תנועות חיתוך המעגל שהזוגות מבצעים הם ככל הנראה מקור שמו של הריקוד.

הריקוד היה פופולרי בין יהודי מזרח אירופה בסוף המאה ה-19 ותחילת המאה ה-20.

בקיבוצים רבים היה נהוג לרקוד את השרל'ה במסיבות כלולות של בני ובנות הקיבוצים, ככל הנראה כמעין מחווה לעולם שממנו הגיעו ההורים, מייסדי הקיבוצים. הריקוד בוצע על הבמה, בתחפושות, תוך גילום דמויות ומנהגים ובלבוש חגיגי כמו זה שהיה נהוג באירופה של תחילת המאה ה-20.

## קישורים חיצוניים
* 

## הערות שוליים

קטגוריה:חתונה
קטגוריה:יהדות אשכנז
גדי בלטיאנסקי

**גדי בלטיאנסקי** (נולד ב-23 בינואר 1961 בסנטיאגו, צ'ילה) הוא מנכ"ל יוזמת ז'נבה, מרצה לדיפלומטיה ציבורית ומומחה לסכסוך הישראלי-פלסטיני, תהליך השלום הישראלי-פלסטיני וליחסי ארצות הברית – ישראל. בעבר כיהן כיועץ תקשורת לראש הממשלה אהוד ברק, כחבר בצוותי המשא ומתן לשלום, כדובר שגרירות ישראל בוושינגטון וכעיתונאי בידיעות אחרונות.

בלטיאנסקי היה חבר מערכת ידיעות אחרונות בתפקידי כתיבה ועריכה. הוא כיהן כדיפלומט בשירות החוץ הישראלי ושירת בין היתר, כקונסול במיאמי ודובר השגרירות בוושינגטון, ובארץ מילא שורה של תפקידים בהם יועץ לסגן שר החוץ יוסי ביילין וממלא מקום דובר המשרד. בשנים 1998–1999 כיהן כיושב ראש ועד העובדים של המשרד.

בשנים 1999–2001 שימש כיועץ התקשורת של ראש הממשלה אהוד ברק והשתתף במשא ומתן לשלום עם סוריה והפלסטינים.

בשנת 2003 היה בין מקימי יוזמת ז'נבה ומאז מכהן כמנכ"ל הארגון העוסק בחינוך לשלום ובקידום התהליך המדיני. כמו כן, שימש כיועץ אסטרטגי לפוליטיקאים ישראלים בכירים ולקמפיינים פוליטיים של מפלגות שונות.

בלטיאנסקי מרצה בכנסים בינלאומיים רבים ברחבי העולם, לרבות מטעם האו"ם ובאוניברסיטאות ומכוני מחקר. בישראל הוא מלמד תקשורת ודיפלומטיה ציבורית.

לבלטיאנסקי תואר ראשון ביחסים בין-לאומיים ומדעי המדינה מהאוניברסיטה העברית בירושלים, ותואר שני במנהל ציבורי מאוניברסיטת הרווארד בארצות הברית. כמו כן, הוא עמית קרן וקסנר.

## קישורים חיצוניים
* [רשימת הפרסומים באנגלית של גדי בלטיאנסקי](http://merhav.nli.org.il/primo_library/libweb/action/search.do?mode=Basic&vid=NLI&vl(freeText0)=gadi%20baltiansky&fn=search&tab=default_tab&), בקטלוג הספרייה הלאומית
* אוריה שביט, "גורם בכיר במטוסו של ראש הממשלה" (פורסם בעיתון "הארץ" ב-8 במרץ 2001)
* 
* 
* כתבה – Nora Boustany, A FAREWELL TO EMBASSY ROW (פורסם בעיתון "הוושינגטון פוסט" ב-15 ביולי 1998)

## הערות שוליים

קטגוריה:סגל ידיעות אחרונות
קטגוריה:יועצי תקשורת של ראשי ממשלת ישראל
קטגוריה:בוגרי תוכנית קרן וקסנר בישראל
קטגוריה:ישראלים ילידי צ'ילה
קטגוריה:בוגרי האוניברסיטה העברית בירושלים
קטגוריה:ישראלים שנולדו ב-1961
A Selena Tribute

"**A Selena Tribute**" (בעברית: "**מחווה אל סלינה**") הוא שיר שהוקלט על ידי הזמרת האמריקאית ג'ניפר לופז. השיר יצא לאור ב-4 במאי 2015, תחסת חסותה של חברת התקליטים אפיק רקורדס. השיר הוקדש לסלינה קינטנייה-פרס הידועה בשמה הראשון סלינה, שהייתה זמרת-יוצרת, שחקנית, דוגמנית ומעצבת אופנה אמריקאית ממוצא מקסיקני אשר כונתה "מלכת מוזיקת הטחאנו", ו"המקבילה המקסיקנית למדונה".

השיר לא זכה להצלחה רבה והצליח בשיאו להיכנס שני מצעדים שונים, כאשר באחד מהם הצליח להגיע למקום השלישי.

## רקע והפקה
את השיר כתבו קית' תומאס, פיט אסטודילו, סלינה והוא הופק על ידי גרג ויקרס, תומאס, בראיינט סיונו. לופז לא לקחה חלק בכתיבה או בהפקה, אך בכל זאת רצתה לשיר את השיר כמחווה אל סלינה, שאותה כיבדה והעריצה עוד בילדותה. לשיר לא יצא ווידאו קליפ, אך לופז הופיע איתו פעמים רבות במקומות רבים.

## מיקומי שיא

## קישורים חיצוניים

## הערות שוליים

קטגוריה:שירי ג'ניפר לופז
קטגוריה:שירים באנגלית
קטגוריה:שירים בספרדית
קטגוריה:שירים מרובי שפות
קטגוריה:שירים שנכתבו על ידי א.ב. קינטנייה
קטגוריה:שירים שנכתבו על ידי סלינה
קטגוריה:שירים שנכתבו על ידי פיט אסטודילו
קטגוריה:שירים שנכתבו על ידי ריקי ולה
קטגוריה:שירים שהופקו על ידי א.ב. קינטנייה
קטגוריה:שירים על מוזיקאים
קטגוריה:סינגלים בהוצאת אפיק רקורדס
מכאן הדרך

**מכאן הדרך** הוא אלבומו העשירי של דני סנדרסון, שיצא בשנת 2017.

## רקע
העבודה על האלבום הייתה שונה מכל אלבומיו הקודמים של סנדרסון, ונעשתה בשיטת ה"איסוף", כפי שהוא מכנה אותה. כמחצית משירי האלבום שוחררו כסינגלים בין השנים 2012 ל-2016, מיד לאחר הקלטתם, בעוד האלבום השלם רוקם עור וגידים. במהלך תקופה זו עזבו תמר אייזנמן, יותם בן חורין ורוית הראל את הלהקה המלווה של סנדרסון, ואת מקומם תפסו הילי בוימל, מיקי ורשאי ואורית שלום. שירי האלבום מבוצעים על ידי ההרכבים השונים שהתקיימו לאורך התקופה.

בעוד שהסגנון המוזיקלי דומה לאלבומיו הקודמים, מילות השירים מציגות פן יותר אישי ופרטי של סנדרסון, והאלבום כולל פחות שירים הומוריסטיים ושירי "סאגה" עלילתיים. שיר הנושא, "מכאן הדרך", מוקדש לנכדו של סנדרסון. האלבום גם כולל, לראשונה מאז "הלא נודע", קטע אינסטרומנטלי בשם "קוזה נוסטרה" המתבסס על המוזיקה האיטלקית.

לאלבום צורף כבונוס השיר "לכל אחד יש כוכב", שהוקלט ב-1995 בזמן שידורה של תוכנית האירוח שסנדרסון הגיש.

האלבום התקבל באהדה על ידי המבקרים.

## רשימת השירים
כל השירים נכתבו והולחנו על ידי דני סנדרסון.

## משתתפי האלבום
* דני סנדרסון - מילים, לחן, גיטרות ושירה
* כפיר בן ליש - גיטרה אקוסטית ושירה
* הילי בוימל - גיטרה חשמלית ושירה בשירים "לא כדאי לי", "עמק המסתור", "האיש עם הכובע", "תתני לו להסביר", "קוזה נוסטרה", "מקנא בציפורים", "גורל שדוד" ו"להציל את העולם"
* מיקי ורשאי - בס ושירה בשירים "לא כדאי לי", "עמק המסתור", "האיש עם הכובע", "תתני לו להסביר", "קוזה נוסטרה", "מקנא בציפורים", "גורל שדוד" ו"להציל את העולם"
* אורית שלום - שירה בשירים "לא כדאי לי", "עמק המסתור", "האיש עם הכובע", "תתני לו להסביר", "קוזה נוסטרה", "מקנא בציפורים", "גורל שדוד" ו"להציל את העולם"
* עידו זלזניק - קלידים ושירה בשירים "לא כדאי לי", "עמק המסתור", "האיש עם הכובע", "תתני לו להסביר", "קוזה נוסטרה", "מקנא בציפורים", "גורל שדוד", "להציל את העולם" ו"מכאן הדרך"
* אמיר ברסלר - תופים בשירים "עמק המסתור", "האיש עם הכובע", "תתני לו להסביר" ו"קוזה נוסטרה"
* תמר אייזנמן - גיטרה ושירה בשירים "בוכה וגם צוחק" ו"מכאן הדרך"
* יותם בן חורין - בס ושירה בשירים "בוכה וגם צוחק" ו"מכאן הדרך"
* שי וצר - תופים בשירים ""בוכה וגם צוחק", "לא כדאי לי", "מקנא בציפורים", "גורל שדוד", "להציל את העולם" ו"מכאן הדרך"
* רוית הראל - שירה בשירים "בוכה וגם צוחק" ו"מכאן הדרך"
* שאול עשת - קלידים בשיר "בוכה וגם צוחק"

### נגנים נוספים
* מאיה בלזיצמן - צ'לו בשירים "לא כדאי לי" ו"גורל שדוד"
* אבנר קלמר - כינור בשירים "קוזה נוסטרה" ו"גורל שדוד"
* יוליה קליין - כינור בשיר "גורל שדוד"
* גליה חי - ויולה בשיר "גורל שדוד"
* מתן גוב ארי - פלוגהורן בשיר "לא כדאי לי"
* בוריס מרצ'ינובסקי - אקורדיון בשיר "קוזה נוסטרה"
* שלומי אלון - סקסופון טנור ובריטון בשיר "להציל את העולם"
* ספי ציזלינג - חצוצרה בשיר "להציל את העולם"
* יאיר סלוצקי - טרומבון בשיר "להציל את העולם"
* נאור דיין - גיטרה בשיר "לכל אחד יש כוכב"
* רועי זוארץ - קלידים בשיר "לכל אחד יש כוכב"
* יקי לוי - תופים בשיר "לכל אחד יש כוכב"

## קישורים חיצוניים
* 
* 
* 
* 

קטגוריה:אלבומי חברת NMC יונייטד אנטרטיינמנט
קטגוריה:אלבומי דני סנדרסון
קטגוריה:אלבומים בעברית
A Year Without Rain

***A Year Without Rain*** (בעברית: "**שנה ללא גשם**") הוא אלבום האולפן השני של הלהקה האמריקאית סלינה גומז & הסצנה. האלבום יצא ב-21 בספטמבר 2010, על ידי חברת התקליטים הוליווד רקורדס. ביצירת האלבום השתתפו מפיקים ופזמונאים שונים, אשר עשו זאת גם כן בשנת 2009, באלבום הבכורה של הלהקה, Kiss & Tell.

עקב הצלחת הסינגל, "Naturally", שנכלל באלבום הקודם, החליטה הלהקה להוציא אלבום המכיל ברובו את שני הסגנונות: דאנס-פופ וסינת'פופ, בשונה מאלבום הבכורה שהיה משויך לסוגת הפופ רוק. ברוב הרצועות באלבום יש שימוש באוטו-טיון.

האלבום קיבל ביקורות מעורבות ומבקרים העידו עליו כשיפור מהאלבום הראשון של הלהקה. האלבום הגיע בארצות הברית למקום הרביעי במצעד האלבומים הרשמי של המדינה, תוך שנמכר בכ-66 אלף עותקים בשבוע הראשון לצאתו. עד כה, הנפיק האלבום שני סינגלים שזכו להצלחה במצעד הבילבורד הוט 100. בינואר 2011 הוסמך האלבום כאלבום זהב על ידי איגוד תעשיית ההקלטות האמריקאי, ובכך הפך לאלבום הזהב השני של הלהקה.

## סינגלים
"Round & Round" – השיר יצא לאור ב-22 יוני 2010 כסינגל המוביל מתוך האלבום. השיר בעל אופי אלקטרוני ובעל מקצב טכנו. כלפי השיר הופנו ביקורות חיוביות ממבקרי מוזיקה שונים. כמו כן, הצליח השיר להגיע אל המקום ה-24 במצעד הבילבורד הוט 100, ובכך הפך לשירה המצליח ביותר של הלהקה באותה העתה הקליפ של השיר צולם במאי 2010 בבודפשט, הונגריה, בסמוך לצילומי הסרט "מונטה קרלו". הקליפ יצא לאור ב-20 ביוני 2010 ושודר בערוץ דיסני, ומאוחר יותר עלה לערוץ ה-Vevo של הלהקה.

"A Year Without Rain" – השיר יצא לאור ב-7 בספטמבר 2010 כסינגל השני והאחרון מהאלבום, ומהווה גם את שיר הנושא מתוכו. עבור השיר יצאה גרסה בשפה הספרדית שזכתה להצלחה ונקראה "Un Año Sin Lluvia". גומז קראה לאלבום על שם השיר כי היא רצתה לבסס את כל השירים האחרים סביבו. מבחינה מוזיקלית, השיר הוא שיר יורודאנס המשלב בתוכו את סגנון הדיסקו. מבקרי המוזיקה נתנו לשיר ביקורות חיוביות והחמיאו להיותו בלדת דאנס. קליפ השיר צולם במדבר מוהאבי שבקליפורניה. בנוסף לכך, שודר הקליפ לראשונה ב-3 בספטמבר 2010 בערוץ דיסני, מיד לאחר הבכורה הטלוויזיונית של הסרט "קאמפ רוק 2: הג'אם האחרון". השיר זכה למעמד פלטינה כפולה בארצות הברית, על מכירות של שני מיליון עותקים במדינה.

## רשימת רצועות

## מיקומי שיא
[ממוזער|290x290 פיקסלים|גומז מבצעת את השיר "[A Year Without Rain (שיר)|A Year Without Rain" במהלך סיבוב הופעות]]

## נתוני מכירות

## קישורים חיצוניים
* 

## הערות שוליים

קטגוריה:אלבומי סלינה גומז & הסצנה
קטגוריה:אלבומים שהופקו על ידי טובי גד
קטגוריה:אלבומים שהופקו על ידי רוק מאפיה
קטגוריה:אלבומי פופ
קטגוריה:אלבומי כסף בממלכה המאוחדת
קטגוריה:אלבומי זהב בארצות הברית
קטגוריה:אלבומי זהב בקנדה
קטגוריה:אלבומי חברת הוליווד רקורדס
אינאוס גרנדיירס

ממוזער|המירוץ הראשון של קבוצת סקיי. 2010
[ממוזער|[כריסטופר פרום לובש את "החולצה הצהובה" טור דה פרנס 2015]]
ממוזער|רכב קבוצת סקיי הנושא אופניים
**אינאוס גרנדיירס** (באנגלית: **Ineos Grenadiers,** עד אפריל 2019 נקראה **קבוצת סקיי** ועד ספטמבר 2020 קבוצת אינאוס) היא קבוצת רכיבה מקצוענית, בריטית השייכת לסבב העולמי של איגוד האופניים הבינלאומי. הקבוצה הוקמה מחדש ב-2010 ומאז הקמתה נחשבת לאחת הקבוצות החזקות ביותר בסבב העולמי וזוכה להצלחה במיוחד בגרנד טורס - מרוצי הקטעים החשובים ביותר. בקבוצה רכבו רוכבים שניצחו בטור דה פראנס: בראדלי ויגינס, כריסטופר פרום גריינט תומאס ואיגן ברנל. היא בעלת תקציב מהגבוהים שבין הקבוצות ומציעה גם חדשנות טכנולוגית. הקבוצה רוכבת מהקמתה (מעודכן לדצמבר 2018) על אופני פינארלו .

נותנת החסות הראשית לקבוצה בין השנים 2010–2019 הייתה ענקית התקשורת SKY סקיי ניוז. בדצמבר 2018 הודיעה סקיי כי תסיר את חסותה מהקבוצה בתום עונת 2019. במאי 2019 קיבלה הקבוצה חסות חדשה מחברת אינאוס, חברת כימיקלים בריטית.

## הקמה ופעילות
קבוצת סקיי הושקה ב-2010 על ידי דייב בריילספורד  והיא המשכה של קבוצת רכיבה בריטית קודמת בשם "בריטיש סייקלינג". בהקמתה נאמר שחזונה שבתוך חמש שנים הם יוכלו להעמיד מנצח בטור דה פראנס - מרוץ האופניים החשוב ביותר. שאיפתם מומשה אף מוקדם מהתוכנית המקורית, לאחר שכבר ב-2012 ניצח בראדלי ויגינס בטור דה פראנס. בשנים שלאחר ניצחונו של ויגינס, הראה כריסטופר פרום דומיננטיות רבה וניצח בארבעה מרוצי טור דה פראנס, מהם שלושה ברציפות. סקיי התפרסמה בכך שהיא מחתימה רוכבים חזקים מאוד לקבוצתה והם יוצרים "רכבת" - מספר רוכבים הממוקמים בראש הדבוקה המכתיבים (בעיקר בקטעים הרריים) קצב גבוה יחסית, אשר משאיר את מובילי הקבוצות היריבות ללא "פועלים" ומקשה על אותם יריבים לתקוף את הרוכב המוביל, אשר ממוקם בחלקה האחורי של אותה "רכבת".

סקיי גם השתמשה במתודות אימון חדשניות עבור הרוכבים, הכוללות מעקב צמוד ועטיפה רפואית חדשנית, תזונה מפוקחת על ידי מומחים ובדיקות ותוכניות קפדניות. בנוסף לחידושים טכניים באופניים עצמם.

סקיי הצהירה על מדיניות סמים קפדנית במיוחד ואף מבצעת בדיקות מטעמה. עם זאת בתקשורת הצרפתית נשמעו ביקורות על היכולות הגבוהות של רוכביה ורמיזות לשימוש בחומרים אסורים ואוהדים צרפתים במהלך מרוץ 2015, אף תקפו את המוביל של סקיי כריסטופר פרום. סקיי פרסמה מיוזמתה בדיקות של פרום ורוכבים נוספים המוכיחות, לטענתה, שהם נקיים מסמים ומחומרים משפרי ביצועים.

### המעבר לאינאוס
בדצמבר 2018 הודיעה חברת סקיי על הפסקת מתן החסות לחברת האופניים. הדבר קשור ככל הנראה בעובדה שקבוצת התקשורת סקיי נרכשה על ידי תאגיד הענק קומקאסט האמריקאי, שלא ראה צורך להשקיע סכומים נכבדים ברכיבה הבריטית. מנהל הקבוצה דייב בריילספורד הודיע כי קבוצת האופניים מחפשת ספונסר. ובמאי 2019 פורסם כי חברת אינאוס חברת כימיקלים בריטית מהגדולות בעולם בבעלותו של ג'ים רדקליף האיש העשיר ביותר בבריטניה לקחה חסות על הקבוצה. פעילי איכות סביבה מחו נגד רוכבי אינאוס במרוצים.

באוגוסט 2020 הקבוצה שינתה את שמה ל"אינאוס גרנדיירס", כאקט של שיווק ופרסום ברכב שטח של חברת אינאוס שנקרא באותו השם. הקבוצה הופיעה תחת המיתוג החדש לראשונה בטור דה פראנס 2020 שהחל ב-29 באוגוסט, שינוי השם גם כלל שינוי מדים ואת צבעי הקסדה.

## סגל הקבוצה

## קישורים חיצוניים

* 

* 
* 
* 
* 

## הערות שוליים

קטגוריה:קבוצות אופניים
קטגוריה:הממלכה המאוחדת: אופניים
תן לזמן ללכת

**תן לזמן ללכת** הוא אלבומו החמישי של הזמר חיים משה שיצא בשנת 1984.
## הפקה
בסוף 1984, "האחים ראובני", האמרגנים והמפיקים של זוהר ארגוב באותה העת, שחררו אותו מהחוזה שנתיים לפני מועד סיומו בגלל התמכרותו של ארגוב לשימוש בסמים קשים. בעקבות כך החל שיתוף פעולה חדש של האחים ראובני עם חיים משה. כך הופק אלבומו החמישי של משה "תן לזמן ללכת". רוב שירי האלבום נכתבו והולחנו בידי היוצר אביהו מדינה, יחד עם היוצרים ציון שרעבי ויורם הראל-חיימוב.

השירים הבולטים באלבום היו שיר הנושא, "תן לזמן ללכת", שדורג במקום ה-21 במצעד הפזמונים השנתי של רשת ג' לשנת תשמ"ה (1985) – שירו הראשון של משה שדורג במצעד הפזמונים העברי השנתי, "למה אל" שאיתו משה הופיע בסרט "כאסח" ו"ממה אתה בורח". שירים נוספים שבלטו היו: "לבד יושבת", "ילדונת", שנכתב על בסיס לחן השיר חבייתכ ביסייף, (ובוצע במקביל גם על ידי הזמר ישי לוי), יחד עם שיר ארץ-ישראל שנכתב במיוחד על ידי יורם טהרלב ונורית הירש בשם "רומנסרו תל אביב" לציון 75 שנים לעיר העברית הראשונה.

בתקופה זו התחיל משה להוות אלטרנטיבה לזוהר ארגוב שהיה הזמר המוביל בז'אנר המוזיקה המזרחית באותן שנים.

ב־1997 יצא האלבום בגרסת תקליטור.
* ישנו הבדל קטן בין התמונה של עטיפת התקליט לבין התמונה שמופיעה על עטיפות התקליטור והקלטת. בעטיפה של התקליטור והקלטת מופיעה תמונה אחרת, שצולמה באותו סט תמונות.

## שירי האלבום

* סדר השירים בגרסת הקלטת וה-CD היה קצת שונה: 1. "ממה אתה בורח", 2. "תן לזמן ללכת", 3. "ישבנו יחד חבריה" וההמשך זהה לגרסת התקליט.
* בתקליט: שירים: 1–5 - צד א', שירים: 6–10 - צד ב'.

## משתתפים באלבום
עיבודים והפקה מוזיקלית: ננסי ברנדס (מלבד: "רומנסרו תל אביב" - רוני וייס ו"למה אל" - אורי קריב).

השירים הוקלטו באולפני "הרולד".

קטגוריה:אלבומים בעברית
קרן הקולנוע הרוסי

**קרן הקולנוע הרוסי** (רשמית: **הקרן הפדרלית לתמיכה כלכלית וחברתית בקולנוע הרוסי**; ברוסית: **Федера́льный фонд социа́льной и экономи́ческой подде́ржки оте́чественной кинематогра́фии,** ידוע בקצרה כ**קרן הקולנוע**, **Фонд** **кино́**) היא קרן ממשלתית לאומית שנוסדה על ידי משרד התרבות של רוסיה כגוף לעידוד ותמיכה בסרטי קולנוע ובאולפני קולנוע רוסיים.

הקרן הוקמה בהחלטת ממשלת הפדרציה הרוסית במלאת 101 שנה לקולנוע הרוסי ב-16 בינואר 1995.

יחד עם משרד התרבות הרוסי, הקרן מהווה לאחד הרגולטורים הממשלתיים החשובים ביותר בתחום הפקות הקולנוע ברוסיה. הקרן ידועה בעריכת אירועי גיוס כספים עבור אולפני הקולנוע ברוסיה שבמסגרתם האולפנים מציגים לבכירי הקרן את הפרויקטים שלהם לשנים הקרובות בעוד בכירי הקרן בוחרים האם הפרויקטים יזכו למימון ממשלתי או לא.

משנת 2015 הקרן מפעילה את מאגר המידע האוטומטי הפדרלי המאוחד על נתוני הכנסות מהקרנת סרטים בבתי הקולנוע (ЕАИС).
## קישורים חיצוניים
* 
* מאגר הנתונים הפדרלי על הכנסות בתי הקולנוע מסרטים, שמופעל על ידי קרן הקולנוע

## הערות שוליים

קרן הקולנוע
קטגוריה:קולנוע ברוסיה
קטגוריה:סוציולוגיה של הנתינה
קטגוריה:רוסיה: קרנות
קטגוריה:ארגוני תרבות
דוד נחמיאש

הרב **דוד נחמיאש** (ה'תקצ"ג, 1833, מרוקו - ח' באלול ה'תרצ"ב, 9 בספטמבר 1932, ירושלים), היה אב בית הדין ורב העיר טנטא שבמצרים במשך 40 שנה.

## קורות חיים
נולד בשנת ה'תקצ"ג (1833) במרוקו לסולטנה ולאברהם. בילדותו עלה עם הוריו לארץ ישראל והשתכן בירושלים, שם למד בישיבתו של הרב דוד בן שמעון ('הצוף דב"ש').

נישא לאסתר, ויחד נולדו להם חמישה ילדים: אברהם, יעקב (ז'אק), אסתר, רחל ושרה.

לאחר שנסמך לרבנות, עבר לטנטא שבמצרים, לשמש כאב בית הדין וכרב העיר. באותה תקופה, בתי הדין הגדולים שבאלכסנדריה ובקהיר היו בעלי הסמכות הבלעדית לעסוק בענייני קידושין וגירושין במצרים, אך הרב רפאל אהרן בן שמעון, רבה הראשי של קהיר, שהכיר את הרב נחמיאש וידע על גדלותו בתורה, עוד מימי לימודיו בישיבתו של אביו, התיר לו באופן מיוחד לעסוק בעניינים אלו.

הרב נחמיאש כיהן בתפקידו במשך כארבעים שנה.

בערוב ימיו חזר לירושלים, ונפטר בה בהיותו בן 99 שנה בח' באלול ה'תרצ"ב (1932). נקבר בהר הזיתים, ואשתו קבורה בסמוך.

## ספרו
ספרו **[http://hebrewbooks.org/pdfpager.aspx?req=37480&pgnum=1 מחנה ד"ן]** - חידושים על התורה, הש"ס, פוסקים ודרשות שונות, יצא לאור בדפוס צוקרמן בירושלים, בשנת ה'תרפ"ז (1927).

בהקדמתו כתב: .

## לקריאה נוספת
* 'רבי דוד נחמיאש ז"ל', **[[ההד]]**, שנה ז חוברת יב, אלול תרצ"ב, עמ' יד

## קישורים חיצוניים
* **[http://mytzadik.com/index.asp?lid=6&page=tzadik&kid=2150&t=רבי%20דוד%20נחמיאש רבי דוד נחמיאש]**, באתר MyTzadik
* 

קטגוריה:יהודים מרוקאים
קטגוריה:רבנים מצרים
קטגוריה:רבנים ביישוב
קטגוריה:אבות בתי דין
קטגוריה:יהודים הקבורים בהר הזיתים: חלקת המערביים
קטגוריה:ילידי 1833
קטגוריה:נפטרים ב-1932
חולצה צהובה (טור דה פראנס)

[ממוזער|[בראדלי ויגינס לובש את החולצה הצהובה, 2012.]]
**חולצה צהובה** היא חולצת רכיבה בצבע צהוב, המוענקת למוביל בדירוג הכללי במרוץ האופניים, הטור דה פראנס. המוביל בדירוג הכללי במרוץ הוא הרוכב בעל הזמן המהיר ביותר, כאשר מחוברות תוצאות כל הקטעים היומיים, ומובאות בחשבון שניות בונוס שנצברו בסיומים ובמאוצי ביניים בקטעים היומיים. גם במרוצי הקטעים האחרים, דוגמת פריז - ניס ודופינה ליברה, שמארגנת חברת ASO, בעלת הטור דה פראנס, לובש המוביל בדירוג הכללי חולצה צהובה.

בשנותיו הראשונות של המרוץ לא לבש המוביל חולצה צהובה. ידוע בוודאות, כי ב-1919 המנצח קיבל חולצה צהובה. לפי הסברה המקובלת, הצבע הצהוב נבחר בגלל העיתון הפופולרי ל'אקיפ שסיקר את הטור, ואשר דפיו היו צהובים. לפי סברה אחרת, הצבע הצהוב נבחר בגלל היותו לא פופולרי, והוא היה צבע הבד היחיד שהיה ניתן להוציא בהתראה קצרה.

בג'ירו ד'איטליה חולצת המוביל היא החולצה הוורודה. כפי שסבור שבצרפת נקבע צבע החולצה על פי צבע דפי העיתון היומי שהוא המממן הראשי של המרוץ, כך גם באיטליה; הצבע הוורוד הוא צבע דפיו של עיתון הספורט הגדול במדינה, לה גזטה דלו ספורט, שמשמש כמממן הראשי של המרוץ מראשיתו. הנוהג של הענקת החולצה הוורודה החל ב-1931. בתחרות וולטה אספניה המוביל לובש חולצה אדומה.

בסיום כל קטע יומי במרוץ, נערך בנקודת הסיום טקס הענקת הפרסים והחולצות. הענקת החולצה הצהובה למוביל בדירוג הכללי היא השנייה בסדר הענקת הפרסים (לאחר מתן הפרס למנצח הקטע היומי) ובמעמד זה לובש הרוכב המוביל את החולצה. במהלך הקטעים היומיים לובש המוביל את החולצה הצהובה ובצורה זו הוא זוכה גם לכבוד וגם מזוהה ביתר קלות על ידי שאר הרוכבים ועל ידי אמצעי התקשורת בכלל וצופי השידורים החיים בפרט.

בדבוקת הרוכבים קיים נוהג בלתי כתוב, האומר כי יש לשמור על קצב אחיד במרוץ, בשעה שלובש החולצה הצהובה (או לובש חולצת המוביל במרוצי קטעים אחרים) נקלע לבעיה שאינה קשורה לכושרו הספורטיבי; אם בשל עצירה ל"שירותים" ואם בשל מעורבות שלו בנפילה או בשל תקלה טכנית. עם זאת, מאז תחילת שנות ה-2000, ובמיוחד בעשור האחרון, היו מקרים לא מעטים בהם לא נשמר נוהג ג'נטלמני זה.

## קישורים חיצוניים

## הערות שוליים

קטגוריה:טור דה פראנס
קטגוריה:חולצות
יחסי אסטוניה–בולגריה

**יחסי אסטוניה–בולגריה** הם היחסים הדיפלומטיים הרשמיים שבין **[[אסטוניה|רפובליקת אסטוניה]]** לבין **[[בולגריה|הרפובליקה הבולגרית]]**. שתי המדינות הם ריבוניות, חברות מלאות בנאט"ו, בארגון האומות המאוחדות ובארגון האיחוד האירופי.

## ייצוג
* בולגריה לא מיוצגת באסטוניה בדרג השגרירות אלא בדרג הקונסולרי באמצעות קונסוליית כבוד בעיר הבירה טאלין.
* אסטוניה מיוצגת בבולגריה הן בדרג הקונסולרי והן בדרג השגרירות באמצעות שגרירות וקונסוליית כבוד בעיר הבירה סופיה.

## היסטוריה
בולגריה הכירה באסטוניה ב-20 במאי 1921. בולגריה הכירה בכיבוש אסטוניה וברפובליקה הסובייטית הסוציאליסטית של אסטוניה. למרות זאת, הכירה המדינה באסטוניה מחדש ב-26 באוגוסט 1991. שתי המדינות כוננו מחדש את היחסים הדיפלומטיים ביניהן ב-10 בספטמבר 1991.

## קישורים חיצוניים

* Estonian Ministry of Foreign Affairs about relations with Bulgaria

קטגוריה:ערכים ללא קטגוריות פיזיות - יחסי חוץ
המוזיאון הלאומי של צי ארצות הברית

**המוזיאון הלאומי של צי ארצות הברית** שוכן במתחם הצי בעיר וושינגטון, בירת ארצות הברית. זהו המוזיאון הראשי בין עשרת המוזיאונים הרשמיים של הצי והיחיד מביניהם המוקדש לתולדות הצי מאז היווסדו.

## תולדות המוזיאון
ראשיתו של אוסף המוזיאון הייתה בתחילת המאה ה-19. אז החל איסוף פריטים ימיים במתחם הצי בוושינגטון. הפריט הראשון באוסף היה תותח ימי צרפתי שנוצק ב-1793. ב-1865, לאחר שגדל האוסף, הוא הועבר למיקום חדש במתחם וזכה להכרה כאחד מן המוזיאונים הפדרליים הראשונים. ב-1913 הועבר האוסף למיקום אחר, אך ב-1927 הוכנס לאחסנה למשך שמונה שנים. ב-1935 הוצב שוב האוסף בתצוגה בחלק משטחה של סדנת תותחים במתחם, ולאחר מלחמת העולם השנייה קיבל את השם "מוזיאון מפעל התותחים הימיים". ב-1961, לאחר שנסגרה הסדנה, שוכן המוזיאון בכל חלקי המבנה ביזמתו של ארלי ברק (Arleigh Burke), ראש המבצעים הימיים של הצי דאז, תחת השם "מוזיאון ההיסטוריה הימית". הוא נפתח לציבור ב-1963. 

בין מבנה המוזיאון לבין קו המים של מתחם הצי על נהר אנקוסטיה שוכן פארק וילארד, שטח פתוח שבו מוצגים חלק מפריטי המוזיאון.

כיום כפוף המוזיאון לפיקוד ההיסטוריה הימית והמורשת של הצי. יותר מ-90 אלף איש מבקרים בו מדי שנה. כיוון שהמוזיאון שוכן בבסיס צבאי פעיל קיימים עבורם סידורי כניסה מיוחדים אליו.

## תערוכות קבע במוזיאון
*המהפכה האמריקאית והברית עם צרפת
*המלחמות הנשכחות של המאה ה-19
*מלחמת האזרחים האמריקנית
*מלחמת ארצות הברית–ספרד
*חקר הקוטב הדרומי
*הצי במלחמת העולם הראשונה
*הצי במלחמת העולם השנייה - בזירה האטלנטית, בזירת האוקיינוס השקט ובעורף
*הצי במלחמת קוריאה
*ניווט
*צוללות צי ארצות הברית

אוסף המוזיאון כולל בין השאר את העתק המבנה העילי של האונייה קונסטיטושן, הבתיסקף טריאסט  - צוללת המחקר הראשונה למים עמוקים, תותח מאוניית המערכה הטבועה מיין, דגמים של האונייה USS מוניטור ושל אוניית המערכה מיזורי וחליפת החאקי של אדמירל צ'סטר נימיץ.

## קישורים חיצוניים

* 

צי ארצות הברית
צי ארצות הברית
צי
קטגוריה:צי ארצות הברית
בורנה צ'וריץ'

**בורנה צ'וריץ**' (בקרואטית: **Borna Ćorić**; נולד ב-14 בנובמבר 1996) הוא טניסאי קרואטי מקצועני. נכון לאוגוסט 2023 מדורג צ'וריץ' במקום ה-23 בעולם בסבב ה-ATP. בשיאו דורג במקום ה-12 בעולם (12 בנובמבר 2018). עד כה זכה ב-3 תארים ביחידים.

## ביוגרפיה
צ'וריץ' נולד בזאגרב, בנם של דמיר וז'לז'קה ולו אחות אחת. בגיל חמש החל לשחק טניס. 

ב-2013 זכה בטורניר הנוער של אליפות ארצות הברית הפתוחה. באותה שנה זכה בחמישה טורנירי פיוצ'ר. ב-2014 זכה לראשונה בטורניר צ'לנג'ר כשגבר על מאלק ג'זירי בטורניר איזמיר. באליפות ארצות הברית הפתוחה הודח בסיבוב השני. את השנה סיים במקום ה-93 בדירוג ATP והיה בכך לשחקן הצעיר יותר בין מאה המדורגים הראשונים. 

ב-2015 העפיל עד הסיבוב השלישי באליפות צרפת הפתוחה ועד לסיבוב השני באליפות וימבלדון, ביתר טורנירי הגראנד סלאם הודח כבר בסיבוב הראשון. באותה שנה זכה בטורניר הצ'לנג'ר השני בקריירה, בברנקייה שבקולומביה.
בינואר 2016 העפיל לראשונה לגמר טורניר סבב 250 של ה-ATP, כשהפסיד בגמר אליפות צ'נאי בהודו לסטאן ואוורינקה. באפריל הפסיד לפדריקו דלבוניס בגמר טורניר גרנד פרי חסן השני במרוקו. באפריל 2017 זכה לראשונה בטורניר סבב 250 כשגבר בגמר טורניר גרנד פרי חסן השני על פיליפ קולשרייבר. במרץ 2018 הודח בידי רוג'ר פדרר בחצי גמר טורניר אינדיאן וולס מאסטרס. ביוני 2018 גבר על פדרר בגמר טורניר האלה בגרמניה והעפיל למקום ה-21 בעולם. באוגוסט 2022 הפך לזוכה בטורניר המאסטרס 1000 בעל הדירוג הנמוך בהיסטוריה.

צ'וריץ' חבר נבחרת גביע דייוויס של קרואטיה משנת 2013. ב-2016 סייע לנבחרת להעפיל לגמר הטורניר.

## קישורים חיצוניים

## הערות שוליים

קטגוריה:טניסאים קרואטים
קטגוריה:טניסאים באולימפיאדת ריו דה ז'ניירו (2016)
קטגוריה:פורבס 30Under30
קטגוריה:קרואטים שנולדו ב-1996
מרדכי פנחס חסון

**מרדכי פנחס חסון** (28 במאי 1894 – 7 בדצמבר 1979) היה בנקאי ישראלי, ממקימי לשכת החליפין לניירות ערך, ומנכ"ל משותף בבנק לאומי.

## ביוגרפיה
חסון נולד ב-28 במאי 1894 לחנוך ולקלרה בחברון. הוא התחנך בחדר ובישיבות.

בשנת 1910, החל לעבוד כפקיד בבנק אנגלו-פלשתינה בחברון עד לשנת 1915, אז התגייס לצבא העות'מאני. בצבא שירת חסון בדמשק עד לשנת 1918.

בשנת 1918, חזר לעבוד בבנק אנגלו-פלשתינה ביפו, ולאחר שנה, ב-1919, הועבר לסניף הבנק בביירות. בשנת 1921, קיבל רשות חתימה (Signatory) מהבנק.

בשנת 1922, חזר חסון לעבוד בסניף הבנק ביפו, ולאחר מכן עבר לסניף בתל אביב. במשך השנים הפך חסון למנהל בכיר בבנק.

בטבח חברון (תרפ"ט) נרצחו הוריו קלרה והרב חנוך חסון.

בעקבות עליתם לארץ של בנקאים גרמנים יהודים בשנות ה-30 של המאה ה-20, הקים בנק אנגלו-פלשטינה בספטמבר 1935 את לשכת החליפין לניירות ערך. פעילות לשכת החליפין רוכזה במשרד של חסון עד לשנת 1953, אז הוחלפה בבורסה לניירות ערך בתל אביב.

על תרומתו של חסון בהקמת הבורסה לניירות הערך, ועל סיועו בענייני אוצר המדינה ובעיות מטבע זר, הוענק לו בשנת 1976 פרס יקיר העיר תל אביב.

ב-7 בדצמבר 1979, בגיל 85, נפטר חסון בתל אביב.

## חיים אישיים
חסון נישא לשושנה אביטבול בשנת 1928. לזוג היו 4 ילדים: לאה, חנוך, מרים, דן.

חסון היה פעיל במספר ועדות וארגונים וביניהם ועד הקהלה, ועד העדה הספרדית בתל אביב, ארגון בני ברית ובמועדון הציוני קדימה בביירות.

## קישורים חיצוניים

## הערות שוליים

קטגוריה:בנקאים ישראלים
קטגוריה:מנהלי בנק לאומי
קטגוריה:יקירי תל אביב-יפו לשנת 1976
קטגוריה:יתומי פעולות האיבה
קטגוריה:אישים הקבורים בבית הקברות קריית שאול
קטגוריה:ישראלים שנולדו ב-1894
קטגוריה:ישראלים שנפטרו ב-1979
הפיגוע בקולנוע חן בתל אביב

**הפיגוע בקולנוע חן בתל אביב** אירע ב-11 בדצמבר 1974 בקולנוע חן בכיכר דיזנגוף בתל אביב.

## הפיגוע
בשעת ערב ב-11 בדצמבר 1974, בעת הקרנת הסרט "גבר ושמו פלפוט", נכנס המחבל לקולנוע חן בכיכר דיזנגוף בתל אביב והתיישב בשורה האחרונה. המחבל הגיע עם מעיל, אך הדבר לא עורר חשד שכן הייתה זו עונת החורף. המחבל התיישב באולם הגדול, שיכול היה להכיל 1,400 צופים, בשורה האחרונה, אף על פי שרק רבע אולם היה מלא. בשעה 22:10 החל להשליך על הקהל פצצות מאולתרות, שאותן הרכיב בעצמו. אחרי הפצצה השנייה הפסיקו המקרינים את ההקרנה. השתררה בהלה, והקהל שעט אל היציאה.

שני צופים נרצחו: קית ברברי, מהנדס בריטי בן 34, ושרה שוכמן, צעירה תושבת רמת גן. עשרות נפצעו. המחבל עצמו כנראה לא התכוון להתאבד, אך התפוצץ בשל תקלה ברימוני היד שהיו מחוברים בחגורה לגופו, וגופתו רוטשה לגמרי. הוא נשא דרכון בריטי, ושמו על פי הדרכון היה אלכסנדר אדם הופר. ההנחה הייתה שדרכון זה מזויף, ואכן החזית העממית לשחרור פלסטין בראשות ג'ורג' חבש שנטלה אחריות לפיגוע פרסמה תמונה שיוחסה למחבל והודיעה ששמו היה מוזעפר. גם פתקים שהותיר המחבל ונכתבו עליהם סיסמאות האופייניות לחזית כמו "יחי המרקסיזם לניניזם" הראו שהמחבל נמנה עם שורותיה. המחבל עורר תשומת לב הביטחון בנמל התעופה בן-גוריון כשהגיע מוקדם יותר באותו שבוע לישראל, בטיסת TWA מבנגקוק, שגם עברה דרך ערים אחרות במזרח הרחוק, אך כשהציג את דרכונו בפני הבודקים, לא סברו שהוא מזויף והניחו לו להמשיך בדרכו. הוא נסע במונית אל מלון קומודור בכיכר דיזנגוף. לאחר הפיגוע נמצאו בחדרו חומרי נפץ. העובדה שמחבל הצליח להגיע לארץ ולבצע פיגוע תוך שימוש בכמות גדולה של חומר נפץ עוררה שאלות לגבי טיב הביקורת בנמל התעופה בן-גוריון. ברם, בנמל התעופה טענו שאין זה סביר שחומר הנפץ הגיע יחד עם המחבל, וכי במקרה כזה הביקורת הביטחונית הייתה מגלה זאת.

## אחרית דבר
אחרי הפיגוע התאסף המון בכיכר דיזנגוף בקריאות נגד המחבלים. מתוך מחשבה שגויה שבידי המשטרה מחבלים חיים, המפגינים ניסו להתעמת עם השוטרים כדי לעשות שפטים במי שהם מחזיקים בידיהם, והמשטרה נאלצה לעשות שימוש בגז מדמיע כדי לפזרם.
בתגובה לפיגוע קרא ראש עיריית תל אביב שלמה להט לתושבים נוספים להצטרף למשמר האזרחי, אך לצד זאת אמר שעל החיים להימשך כרגיל. העיתונאי אורי דן פרסם טור דעה שבו הזהיר מתגובה של הגברת ההתגוננות שתבוא במקום מלחמה שערה במחבלים במקום שבו הם נמצאים. ראש אש"ף, יאסר ערפאת, אמר שהפעולה הייתה תגמול על התקפת טילים שבוצעה בידי סוכנים ישראלים כלפי משרדי אש"ף בביירות יום קודם לכן, ושגם בעתיד ארגונו יגיב במהירות על פעולות ישראליות. חיל האוויר הישראלי תקף למחרת הפיגוע מתקן אימונים של אש"ף מדרום לביירות. מחלקת המדינה של ארצות הברית סירבה להתייחס לכל אחד מהאירועים לבדו, וגינתה את "מעגל האלימות" המתבטא באירועים כמו "הטרגדיה בתל אביב והנוהג של ישראל לתקוף מחנות פליטים".

אף שהפיגוע אירע ביום רביעי בלילה, קולנוע חן חזר לפעילות במהרה ופעל כרגיל בסוף השבוע. במהלך ליל שישי אף נערך מופע מיוחד של הגשש החיוור בנוכחות ראש העירייה להט וממלא מקומו, יצחק ארצי.

## קישורים חיצוניים
* 
* 
* 
* 

## הערות שוליים

קולנוע חן
קולנוע חן
קולנוע חן
קולנוע חן
כתמית הדרדר

ממוזער|כתמית הדרדר עם כנפיים סגורות
**כִּתְמִית הַדַּרדַּר** (שם מדעי: *Melitaea arduinna*; שם קודם: **נימפית הקוציץ**) הוא פרפר נדיר ממשפחת הנימפיתיים הנפוץ במספר אתרים ביוון ובולגריה ועד אלטאי שבדרום רוסיה. בישראל התגלה הפרפר בשני אתרים, האחד צפונית לצפת והשני במעלה אפרים שבבקעת הירדן. מוטת כנפיו בין 45–50 מ"מ. כתמית הדרדר דומה במראהו הכללי למין מאותו הסוג, נימפית אירופית, וקשה להבדיל ביניהם. כנפיו בצבע כתום ותחומות במסגרת חומה כהה. את שטח כנפיו מעטרים כתמים כהים, ובשולי הכנפיים קשתות חומות וצהובות. אזור מחייתו בדרך כלל הוא מדרונות מכוסים בערבה.

## רבייה
נקבת הנימפית מטילה את ביציה על צידם התחתון של עלי צמח הקוציץ ומספר צמחים נוספים ממשפחת הקוציציים. בישראל נצפו הטלות רק על צמח הדרדר הגלדני. צבע ביציה הוא ירקרק. הזחל היוצא מן הביצה הוא שעיר ובהיר. עם גדילתו צבע גבו מקבל גוון שחור ובטנו נהפכת לאפורה. על גופו גבשושיות בהירות וזיפים אפורים. הזחל מעביר את החורף ברשת קורים, אותה טווה בצמח הפונדקאי שלו. גולם הזחל מוצמד לגבעול הצמח הפונדקאי מעט מעל הקרקע. בדרך כלל ישנו דור אחד בשנה אך לפעמים עשויים להיות גם שני דורות בשנה.

## בישראל
כתמית הדרדר נמצא בסכנת הכחדה חמורה בישראל. לפי ממצאי פרויקט הניטור הלאומי שערכה אגודת חובבי הפרפרים בישראל כיום מתגורר הפרפר רק במקום אחד בארץ, אזור טרשים ליד צפת, וגם שם, במקלטו האחרון, נמצא הפרפר בסכנה כתוצאה מהתוכניות להקים שכונה באזור. בנוסף לכך, באזור רועות פרות האוכלות את הדרדר הגלדני הפונדקאי היחיד, והנדיר, בארץ של הנימפית החיוני למאכל עבור זחלי הפרפר.

פעולות האגודה להצלת כתמית הדרדר כללו העברת מידע לכתבים ועיתונאים העוסקים בתחומי ההגנה על הסביבה, השתתפות בתוכניות טלוויזיה והצגת המידע בכנסים ובימי עיון, במטרה לעורר את מודעות הציבור לעיכוב בנייה באתרים בהם צפויה פגיעה קשה בבתי-גידולם של מיני פרפרים בסכנת הכחדה. בשנת 2009, על פי בקשת אגודת חובבי הפרפרים בישראל, הוכרז כתמית הדרדר, ביחד עם עוד 13 פרפרים, כפרפר מוגן בישראל על ידי השר להגנת הסביבה גדעון עזרא.

## ראו גם
* הגנה על כחליל הגליל ועל כתמית הדרדר

## קישורים חיצוניים

## הערות שוליים

קטגוריה:בעלי חיים שתוארו ב-1783
קטגוריה:טקסונים שתוארו בידי אויגן יוהאן כריסטוף אספר
קטגוריה:ארץ ישראל: פרפראים
קטגוריה:פרפרים מוגנים בישראל
קטגוריה:נימפיתיים
קטגוריה:אירופה: חרקים
יחסי איי מרשל – צרפת

**יחסי איי מרשל–צרפת** הם היחסים הדיפלומטיים הרשמיים שבין **[[איי מרשל|רפובליקת איי מרשל]]** לבין **[[צרפת|הרפובליקה הצרפתית]]**. נשיא איי מרשל ביקר בצרפת לכבוד ועידת האקלים העולמית וועידת צרפת אוקיאניה הרביעית, שתיהן נערכו בנובמבר 2015.

צרפת אחראית לאספקת החשמל במספר אטולים באיי מרשל והיא מקיימת שיתוף פעולה טכני ותרבותי צמוד עם ממשלת איי מרשל.

## ייצוג
* צרפת מיוצגת באיי מרשל באמצעות השגרירות שהיא מחזיקה במנילה, בירת הפיליפינים. בנוסף לשגרירות, צרפת מחזיקה קונסוליה במג'ורו, בירת האיים.
* איי מרשל מיוצגת בצרפת באמצעות הקונסוליה שהיא מחזיקה בציריך, שווייץ.

## קישורים חיצוניים
* France and the Marshall Islands, France Diplomatie

## הערות שוליים

קטגוריה:ערכים ללא קטגוריות פיזיות - יחסי חוץ
אלפא רומיאו מאטה

**אלפא רומיאו מאטה** (באיטלקית: **Alfa Romeo Matta**) הוא רכב שטח, מאופיין על ידי הנעה 4X4, אשר יוצר על ידי חברת אלפא רומיאו האיטלקית, בין השנים 1951–1955.

חלק ניכר מהג'יפים מדגם "אלפא רומיאו מאטה" סופקו לצבא איטליה.

סך הכל יוצרו 2,061 יחידות.

שיפוע קרקע מקסימלי של הדגם: 50° (מעלות), פינוי קרקע (Ground clearance) 20.5 ס"מ.

## דגמי אלפא רומיאו מאטה
* אלפא רומיאו מאטה דגם AR 51 (לשימוש צבאי), יוצרו 2,007 יחידות
* אלפא רומיאו מאטה דגם AR 52 (לשימוש אזרחי), יוצרו 154 יחידות
## תמונות

קובץ:1M ZA 183SD (17665878508).jpg|אלפא רומיאו מאטה
קובץ:" 11 - ITALY - Alfa Romeo Police off road Alfa Romeo MATTA.jpg|אלפא רומיאו מאטה
קובץ:MHV Alfa-Romeo Matta 02.jpg|אלפא רומיאו מאטה
קובץ:1953 AR Matta.jpg|אלפא רומיאו מאטה, שנת 1953
קובץ:Alfa romeo geländewagen.jpg|אלפא רומיאו מאטה
קובץ:MHV Alfa-Romeo 52 Matta 1952 01.jpg|אלפא רומיאו מאטה, שנת 1952


## לקריאה נוספת
* אלפא רומיאו מאטה - מפרט טכני ("1900 M AR 51 - AR 52 (tipo 1412)". cuorialfisti.com (in Italian). Retrieved 17 February 2013.)

## קישורים חיצוניים

*  אלפא רומיאו מאטה (2:32 דקות), יו-טיוב
*  אלפא רומיאו מאטה (0.52), יו-טיוב

## הערות שוליים

קטגוריה:רכבי שטח קטנים
קטגוריה:כלי רכב צבאיים
מאטה
קטגוריה:דגמי מכוניות שהושקו ב-1951
קטגוריה:כלי רכב איטלקיים
פתיחת וור

**פתיחת וור** (או **פתיחת חציר האחו**) היא פתיחת שחמט לא שגרתית שבה לבן פותח במסע:
# א4
היא נקראת על שם שחקן השחמט האמריקאי פרסטון וור, ששיחק פתיחות נדירות לעיתים תכופות. פתיחת וור נחשבת לפתיחה נדירה ולכן מוגדרת A00 באנציקלופדיית פתיחות השחמט.

## רעיון הפתיחה
פתיחת וור תוקפת את משבצת ב5 ומכינה להוציא את הצריח שבמשבצת א1 למשחק. המשבצת ב5 אינה חיונית למהלך המשחק, ואם שחור ישחק 1...ה5, הרץ השחור במשבצת ו8 ימנע את פיתוח הצריח הלבן לזמן הקרוב. התגובה 1...ה5 גם צוברת מרחב עבור השחור בכך שכובשת את מרכז הלוח, מטרה טיפוסית לרוב הפתיחות שפתיחה זו מתעלמת ממנה לחלוטין. בנוסף המסע א4 מחליש את צד המלכה של הלבן ומונע ממנו לעשות הצרחה אפקטיבית בצד המלכה. בפתיחת וור משחקים בדרך כלל רק שחקנים שחדשים לגמרי לעולם השחמט.

שחקן המנוסה בפתיחת וור לעיתים יענה לתגובה 1...ד5 או 1...ה5 ב-2.ד4 או 2.ה4, בעיקר, מכיוון שהגנה סקנדינבית הפוכה או גמביט אנגולד לא יהיה בטוח במצב הזה. בשלב מאוחר יותר במשחק, השחור כנראה יבצע א5, שיכין את צאת הצריח במסע צא4 (כי במסע צא3??, ...ר:א3 פ:א3 עם יתרון מוחלט לשחור).

באליפות העולם 2012 בבליץ, אלוף העולם מגנוס קרלסן פתח במסע 1.א4 נגד יריבו טיימור רג'אבוב בעליצות, כאשר אמר לו באליפות הבליץ שנתיים קודם לכן "כולם נעשים עייפים. אתה יכול אפילו לפתוח עם 1.א4 ועדיין לנצח". המשחק התפתח לסוג של פתיחת ארבעת הפרשים שבה קרלסן הצליח להגיע ליתרון בסופו של דבר.

## וריאציות
לפתיחה זו יש מספר וריאציות מוכרות. חלק מהמפורסמות יותר מהן:
* 1...ה5 2.ח4 – **וריאציית הסרטן**. וריאציה זו לא עושה כלום כדי לעזור למצבו של הלבן, ורק עושה את מצבו גרוע יותר.
* 1...ה5 2.א5 ד5 3.ה3 ו5 4.א6 – **גמביט וור**.
* 1...ב6 2.ד4 ד5 3.פג3 פד7 – **גמביט קולון**.
* 1...ב5 2.א:ב5 רב7 – **גמביט הכנף** של פתיחת הוור.
* 1...א5 – הווריאציה הנדירה יותר, **וריאציה סימטרית**.

## הערות שוליים

וור
מדיסון הו

**מדיסון זיורי הו** (באנגלית: **Madison Ziuri Hu**, נולדה ב-2 ביוני 2002) היא שחקנית אמריקאית הידועה בעיקר מגילום פרנקי בסדרה של ערוץ דיסני "ביזארדבארק". בנוסף היא ידועה בדמותה של מרסי בסדרה "תמיד ביחד".

## ביוגרפיה
מדיסון הו נולדה ב-2 ביוני 2002 בלונגוויו (אנ'), טקסס, בתם של מהגרים סינים. יש לה אח גדולה ממנה אשר נולד בסין. כשהייתה בת שנתיים עברה עם משפחתה לדרום קליפורניה. לאחר מכן עברו ללוס אנג'לס ושם החלה להתעניין במשחק לראשונה. כיום מתגוררת בסריטוס (אנ'), קליפורניה.

הו החלה את קריירת המשחק שלה בתור ילדה, וכבר בגיל 6 היה לה מנהל אישי בתעשיית הבידור. משנת 2016 עד שנת 2019 שיחקה בתפקיד ראשי בסדרת הטלוויזיה של דיסני, "ביזארדבארק" בתפקיד פרנקי.

באוגוסט 2023 השתתפה בווידאו-קליפ לסינגל "" של אוליביה רודריגו.

## פילמוגרפיה

### קולנוע

### טלוויזיה

## קישורים חיצוניים

## הערות שוליים

קטגוריה:שחקניות קולנוע וטלוויזיה אמריקאיות
קטגוריה:שחקניות ילדות אמריקאיות
קטגוריה:ערוץ דיסני: שחקנים ומנחים
קטגוריה:אמריקאיות ממוצא סיני
קטגוריה:אמריקאים ממוצא סיני
קטגוריה:אמריקאיות שנולדו ב-2002
קטגוריה:אמריקאים שנולדו ב-2002
היועץ הכלכלי למערכת הביטחון

**היועץ הכלכלי למערכת הביטחון** היה אגף במשרד הביטחון ותואר המשרה של העומד בראש אגף זה, ששימשו כגוף המטה המרכזי לניתוח וייעוץ כלכלי לגורמי מערכת הביטחון. החל משנת 2012 מבוצעת פונקציה זו על ידי יחידה בשם "הכלכלן הראשי למערכת הביטחון", הפועלת במסגרת גית"ם - אגף המטה של משרד הביטחון.

## פעילות היועץ
ייעודו של היועץ הכלכלי הוא להציג למקבלי ההחלטות את המשמעות והעלות הכלכלית של כל החלטה לקראת קבלתה ולהטמיע את השיקול הכלכלי הרחב והמאוזן בתהליך קבלת ההחלטות במערכת הביטחון, תוך התחשבות בשיקולים תעשייתיים, משקיים ומאקרו כלכליים. היועץ משמש הסמכות הכלכלית העליונה במערכת הביטחון המתווה מדיניות כלכלית ברכש והמנחה את אנשי הרכש והכלכלנים במשרד הביטחון.

עיסוקיו המרכזיים בהתאם לייעודו ומטרותיו במהלך השנים: תיאום התעשיות והתאגידים שבאחריות שר הביטחון, פיתוח מודלים כלכליים לניתוח יחסי הגומלין בין פעילות מערכת הביטחון ותקציב הביטחון למשק הלאומי, קביעת תעריפים ומחירים, קביעת המדיניות הכלכלית של הרכש והפרויקטים, עקרונות התמחור והטמעת שיקולים כלכליים בפעילות מערכת הביטחון.

ליועץ הכלכלי הייתה לאורך השנים השפעה ומעורבות מכרעת בתחומים אחדים:
* החלטות על פרויקטים מרכזיים במערכת הביטחון, כגון פרויקט הלביא, טנק המרכבה, סער 5.
* תהליכי התייעלות ואזרוח, כגון עקרונות Make Or Buy, תוכנית ההתייעלות בעקבות ועדת ברודט מ-2006.
* אימוץ והטמעת שיטות רכש מתקדמות מהסקטור האזרחי, בהן שותפות ציבורית-פרטית/בנה-הפעל-העבר (PPP/BOT) והטמעתן במסגרת פרויקטי הבינוי של צהל בנגב כמו הקמת עיר הבה"דים, מכרזים דינמיים.
* המשא ומתן על הסיוע האמריקאי וקביעת העקרונות לשימוש בו.
* גיבוש מבנה התעשיות הביטחוניות וקידום שינויים מבניים בהן: הפיכת יחידות סמך לחברות – רפא"ל ותע"ש, הפרטה, מיזוגים ורכישות.
* ניתוח תרומת התעשייה הביטחונית לכלכלה.
* הטמעת כלים כלכליים לביצוע רכש מיטבי (עקרונות ההצמדה והרווח, הטמעת מתודולוגיית LCC, אומדני מחיר).

היועץ הכלכלי הראשון היה פרופ' פנחס זוסמן (1968), שהניח את יסודות הניתוח וההתנהלות הכלכלית במערכת הביטחון ואשר לימים אף מונה למנכ"ל משרד הביטחון.

עד שנת 2011 פעל היועץ הכלכלי למערכת הביטחון כאגף במשרד הביטחון. בעקבות שינויים ארגוניים במשרד הביטחון והקמת אגף מטה, הוטמעו תחומי עיסוקיו של היועץ הכלכלי במסגרת אגף זה תחת אחריות "הכלכלן הראשי למערכת הביטחון". כיום מכהן בתפקיד זאב זילבר. האגף יועד להיות "גורם-על אזרחי, שמנחה מקצועית את גופי מערכת הביטחון בתחום הכלכלי במנותק מהטיפול השוטף של אגף תקציבים בתכנון, בניהול ובבקרה של תקציב הביטחון." מטרתו הייתה "לשמש גורם אזרחי, עצמאי ואובייקטיבי, שיכול להציג בפני שר הביטחון, הרמטכ"ל ומנכ"ל משרד הביטחון עמדה מקצועית נוספת, שאינה נשענת בהכרח על עבודת המטה שמקיים צה"ל, ובכך לאפשר קבלת תמונה כלכלית רחבה ומאוזנת יותר על משמעות ההחלטה הנדונה על מערכת הביטחון והמשק הנדרשת לגיבוש עמדות מנכ"ל משהב"ט ושר הביטחון בנושאים כלכליים."

בדו"ח מבקר המדינה לשנת 2014 נמתחה ביקורת על ההחלטה למזגו ללא בחינה ראויה של חלופות.

## ראשי האגף

## הערות שוליים

קטגוריה:משרד הביטחון
*
יורם סלומון

**יורם סלומון** (6 בדצמבר 1941 - 2 בספטמבר 2017) היה פרופסור במכון ויצמן למדע במחלקה לבקרה ביולוגית. במסגרת מחקרו פיתח שיטות חדשות לטיפול בסרטן הערמונית.

## ביוגרפיה
סלומון נולד בטבריה. שירת כלוחם בגולני וכסגן מפקד הסיירת הירושלמית של חטיבת ירושלים במלחמת ששת הימים.

היה פרופסור במחלקה לבקרה ביולוגית במכון ויצמן. במסגרת מחקר משותף עם פרופ' אביגדור שרץ מהמחלקה למדעי הצומח, פיתח שיטה להשמדה נקודתית של בלוטת הערמונית, המכילה את הגידול הסרטני, מבלי לגרום להפרעה בזקפה או לפגיעה בשליטה של דרכי השתן.

סלומון נפטר ב-2 בספטמבר 2017 לאחר מחלה קשה, והובא למנוחות בבית העלמין ברחובות. לאחר מותו הוענק לו, במשותף עם פרופ' שרץ, פרס רפפורט לחוקר בכיר.

## קישורים חיצוניים
* עמוד אישי באתר מכון ויצמן

* 
* 
* 
* 

## הערות שוליים

קטגוריה:אישים הקבורים ברחובות
קטגוריה:ביוכימאים ישראלים
קטגוריה:זוכי פרס רפפורט
קטגוריה:חוקרי סרטן ישראלים
קטגוריה:סגל מכון ויצמן למדע: ביולוגיה
קטגוריה:ישראלים שנולדו ב-1941
קטגוריה:ישראלים שנפטרו ב-2017
פיט דה יונג

**פטרוס יוזף סיטסה "פיט" דה יונג** (בהולנדית: **Petrus Jozef Sietse (Piet) de Jong**; 3 באפריל 1915 – 27 ביולי 2016) היה מדינאי וקצין ימי הולנדי שכיהן כראש ממשלת הולנד מ-5 באפריל 1967 עד 6 ביולי 1971. הוא היה חבר מפלגת העם הקתולית (KVP), אשר מאוחר יותר התמזגה לתוך המפלגה הנוצרית-דמוקרטית (CDA).
## חייו
דה יונג הצטרף לשירות הצוללות של הצי ההולנדי המלכותי ושירת בצוללת מסוג "HNLMS O 24" במהלך מלחמת העולם השנייה, ובסיום המלחמה היה מפקד הצוללת. במהלך שירותו, הוענק לו צלב ברונזה פעמיים, וכן צלב השירות המצוין של הממלכה המאוחדת.

כיהן כתת-מזכיר הצי מ-1959 עד 1963, ולאחר מכן כשר ההגנה, מ-1963 עד 1967. לאחר הבחירות הכלליות בהולנד ב-1967, נבחר דה יונג לראשות ממשלת הולנד ולשר לעניינים ציבוריים, ועמד בראש הקבינט של הולנד. למרות הפופולריות שלו, סירבה מפלגת העם הקתולית למנות אותו בתור "לייסטרקר" (המועמד העליון) בבחירות הכלליות ב-1971 בגלל "דימויו השמרני" לכאורה.

לאחר הבחירות לראשות הממשלה, נשאר דה יונג פעיל בפוליטיקה, והפך למנהיג הפרלמנטרי של מפלגת העם הקתולית בסנאט של הולנד, ושם כיהן בין 1971 ל-1974, ולבסוף פרש מהפוליטיקה בגיל חמישים ותשע.

לאחר סיום הקריירה הפוליטית שלו, אייש דה יונג תפקידים רבים בפיקוח בעסקים ובתעשייה. הוא היה ידוע בשנינותו היבשה ובהערותיו המהירות. העריצו מאוד את יכולותיו כראש צוות בעל פרספקטיבה ופרגמטיזם כאחד. הקבינט שלו היה הקבינט הראשון לאחר מלחמת העולם השנייה שהשלים תקופת כהונה שלמה ללא כל התנגשויות פנימיות.

דה יונג נפטר ב-27 ביולי 2016 בהיותו בן 101.

## לקריאה נוספת
* 

## קישורים חיצוניים

## הערות שוליים

קטגוריה:האג: אישים
קטגוריה:שרי ממשלת הולנד
קטגוריה:שרי הגנה
קטגוריה:ראשי ממשלת הולנד
קטגוריה:הולנדים שנולדו ב-1915
קטגוריה:הולנדים שנפטרו ב-2016